Here is a page extracted from Wikipedia that may contain CSS, HTML, and a lot of unformatted text.

Title: Batalla d'Austerlitz
Content: A batalla d'Austerlitz (tamién gosa estar conoixita como batalla d'os Tres Emperadors) estió una batalla escaicita o 2 d'aviento de 1805 mientres as Guerras napoleonicas (Tercera Coalición) en a cual luitoron d'una man as tropas de l'Exercito francés d'o Primer Imperio Francés mandatas dreitament por Napoleón Bonaparte y d'atra man as tropas de l'Exercito ruso mandatas por o zar Aleixandre I de Rusia chunto con as tropas de l'Exercito austriaco mandatas por Francisco I d'Austria. A batalla s'escaició en Austerlitz (Moravia, Sacro Imperio Romano Chermanico, hue en a Republica Checa) y remató con una victoria decisiva francesa que tenió como consecuencias rematar con a Tercera Coalición, amás d'a disolución d'o Sacro Imperio Romano Chermanico y d'o subsiguient establimiento d'a Confederación d'o Rin como estato satelite de Napoleón.

Ista batalla, que encara hue ye considerata com una d'as mas brilants d'a historia, tenió tamién una funda importancia en a propaganda politica napoleonica, y mesmo a expresión que charra d'o "sol d'Austerlitz" esdevenió una ferramienta de motivación d'as tropas francesas en batallas posteriors cuan pareixeba que as tropas francesas perdeban a batalla, por analochía con os feitos d'a batalla d'Austerlitz.

Vinclos externos 

  Anvista panoramica virtual d'o puesto d'a batalla.

Batallas d'as Guerras napoleonicas
Batallas d'Austria
Batallas de Francia
Batallas de Rusia
Batallas de 1805